Jinmeiyō kanji

El jinmeiyō kanji  és una llista de 983 caràcters xinesos, creats com un grup suplementari dels caràcters que poden ser usats de manera legal per registrar noms propis al Japó, complementària a la llista de "caràcters usats comunament" o jōyō kanji, que es refereix als caràcters d'ús quotidià al Japó.

Com a regla principal, els noms propis japonesos que es registren poden contenir solament caràcters del jōyō kanji (que es llegeixen com a noms usats del mètode nanori), jinmeiyō kanji, katakana i hiragana. Al Japó s'ensenya el jinmeiyō kanji a partir de l'educació secundària, i es requereix experiència en aquest, el Nivell 2 del Kanji kentei, un examen de suficiència en el coneixement dels kanjis.

Aquesta llista ha patit almenys vuit esmenes (quatre fetes el 2004) pel Ministeri de Justícia, a través del Departament d'Assumptes Civils, òrgan encarregat del registre de noms i que a través de la , ha respost a la demanda dels pares que desitgen anomenar els seus fills amb aquests caràcters.

Història 

L'ús dels caràcters per noms propis japonesos no va tenir cap reglament fins al 16 de novembre de 1946, quan el Ministeri d'Educació del Japó va establir el tōyō kanji, una llista de 1.850 caràcters d'ús quotidià que va ser usada com a base per registrar els noms japonesos, tot i que a la llista s'excloïa molts kanjis que s'usaven en els noms en aquell moment.

Així, el 25 de maig de 1951, el gabinet va crear un grup de caràcters que s'usarien específicament pels noms i que serviria de complement a la llista tōyō kanji, anomenat jinmeiyō kanji, amb una quantitat inicial del 92 caràcters.

Des de llavors, la llista ha patit vuit esmenes que han incrementat la quantitat de caràcters a usar, donada la demanda paterna. L'última esmena 27 de setembre de 2004, va augmentar la quantitat de 290 a 983 caràcters, fent que sigui l'addició més substancial a la llista de kanjis.

Característiques 
A part de l'ús exclusiu en noms, els caràcters del jinmeiyō kanji no tenen diferències visibles amb la resta de kanjis que no es troben a la llista; és a dir, tenen les característiques representatives d'un ideograma, d'un concepte o idea específica. Tot i això, hi ha diferències notables en la seva lectura i ús.

Significats 

Dins de la llista del jinmeiyō kanji existeixen grups de caràcters que representen éssers vius tals com arbres i plantes (杉 «cedre», 椿«camèlia», 梨 «perer»,楊 «salze», etc.), flors i fruites (芭 «plàtan», 苺 «maduixa», 茜 «akane», 菖 «lliri», etc.), aus (鳩 «colom», 鴎 «gavina»), peixos (鯉 «koi», 鮎»ayu», 鰯 «sardina», etc.) i altres animals (亀 «tortuga», 熊 «ós», 蜂 «abella», 蝶 «papallona», etc.). També existeixen grups de caràcters que representen diferents coses com: llocs (嶋 «illa (forma tradicional)», 奈 «Nara», 岡 «puig», 廟 «mausoleu», etc.), utensilis (臼 «morter», 斧 «destral», 櫛 «pinta», 箸 «bastonets», etc.), objectes religiosos (袈 «estola budista»,佛 «imatge budista (forma tradicional)», etc.), menjar i begudes (脩 «carn seca», 餅 «mochi», etc.), parts del cos (瞳 «pupil·la», 肘 «colze», 爪 «ungla», 吻 «trompa», etc.), entre altres com (厨 «cuina», 虹 «arc de sant martí», 紗 «gasa», 琶 «llaüt», etc.). De la mateixa manera existeixen caràcters que representen diferents persones (媛 «princesa», 姥«ancià», 夷 «bàrbar», etc.).

A part, en un gran grup, es troben els caràcters que representen idees abstractes com: propietats (弘 «ampli», 曽 «antic», 凉 «agradable i fresc», etc.), accions (冶 «fondre», 叶 «conèixer, 卜 «endevinar», etc.), emocions i sentiments (禎 «felicitat», 憐 «tenir pena», etc.), quantitats (廿 «vint», 哩 «ri», 圓 «yen (forma tradicional)», etc.), períodes històrics (秦 «Dinastia Qin», 宋 «Dinastia Sung», 倭 «Antic Japó», etc.), entre molts més.

Tal com s'ha vist en els exemples, existeixen molts caràcters que representen conceptes pròpiament japonesos i alguns altres que són importats des de la Xina. També s'ha pogut observar que existeixen diversos kanjis que són representats en la seva forma tradicional i no simplificats; això és perquè per llei, un grup de caràcters van deixar de ser obsolets des del 2004 i poden ser usats exclusivament en noms (藥 «medicina», 縣 «prefectura», 龍 «drac», etc.).

Bibliografia 

Una altra característica important, com a tots els kanjis, és que tenen una lectura en on'yomi (lectures d'origen xinès) i en kun'yomi (lectures d'origen japonès). Les regles fonamentals de la lectura són les mateixes, si el nom o cognom només té un caràcter la seva lectura serà «kun» i si en té dos o més la seva lectura serà «on».

Tanmateix, a diferència d'altres, l'ús d'aquests kanjis en particular és en la seva majoria excepcions a la regla principal. Molts d'aquests caràcters tenen una lectura «kun» però forçosament s'han de llegir en «on» quan estan sols (芙 [fu], 赳 [kyū], 奎 [kei], etc.). Curiosament molts noms de llocs i cognoms japonesos es regeixen amb la lectura en "kun" encara que siguin per combinació (大阪 «Osaka» [Ōsaka], ambdós caràcters s'han de llegir en «kun» i el segon caràcter pertany al jinmeiyō kanji). També existeixen caràcters que no posen lectures en «on» i que són conegudes amb caràcters kokuji, caràcters natius del Japó i que, com que no era d'origen xinès, només tenen lectura en «kun» (榊 «sakaki», 俣 «entre cames» [mata], 畠 «camp» [hatake], etc.).

Els noms poden ser llegits amb el mètode nanori, que és d'ús exclusiu en noms i que no té relació amb les lectures «on» i «kun», i que en la majoria dels casos el caràcter pot generar un nom o cognom complet (瞳 [Akira], 巴 [Volum], etc.). Un altre mètode de lectura és l'ateji, on s'usen els caràcters pel seu valor fonètic i no ideogràfic, és a dir que l'escriptura del nom és sotmesa a favor de la seva pronunciació (阿弗利加 «Àfrica (forma arcaica)» [Afurika], el primer caràcter pertany a la llista). També existeixen dues altres formes comunes de lectures en noms: jūbako (mescla de lectures on-kun) i yutō (mescla de lectura kun-on); la combinació 祐巳 "Yumi" que apareix a la il·lustració de la dreta és un exemple de jūbako.

Ús 

No existeix una regla clara sobre l'ús dels caràcters del jinmeiyō kanji, ja que al final el com es dirà i com s'escriurà el nom en el moment de registrar-lo serà a discreció dels pares.

En tenir un ventall d'opcions, al Japó existeixen diccionaris, llibre i bases de dades que mostren les possibilitats de combinació i pronunciació dels noms en base dels caràcters (inclosos els del jinmeiyō kanji). Llibres tals com el Nihon seishi daijiten, el Monshō dai shō sei i el Kamon daizukan no només ensenyen la seva lectura, sinó la història dels noms registrats. De la mateixa manera existeixen diversos llibres de noms que recullen governants, polítics, acadèmics, religiosos, empresaris, artistes, etc. de persones vives o mortes, i que poden servir de referències als pares a l'hora de la inscripció del nom del seu fill.

Llista de jinmeiyō kanji 
 Nota: Les lectures dels kanjis es mostraran únicament en kana i no es mostraran la romanització Hepburn per qüestions de mida i estètica de l'article. Cada rengló representa una lectura diferent. En les lectures kun, l'okurigana està representat després d'un punt (.); exemple: たす.ける [tasu.keru], l'escriptura del kanji es representa a l'esquerra del punt i la resta s'escriu en okurigana.

25 de maig de 1951 
Es publiquen els primers 92 caràcters del jinmeiyō kanji, una llista exclusiva de caràcters per ús exclusiu en noms:

30 de juliol de 1976 
Es realitza la primera esmena, afegint a la llista original 28 nous caràcters, totalitzant a la llista amb 120 caràcters.

Addicions

1 d'octubre de 1981 
Segona esmena. Es crea la llista jōyō kanji amb 1.945 caràcters d'ús quotidià reemplaçant el tōyō kanji, aquesta nova llista inclou vuit caràcters originaris del jinmeiyō kanji i que des de llavors serien usats de manera quotidiana. Sis caràcters van patir un procés de simplificació de traços. També van ser afegits al jinmeiyō kanji 54 nous caràcters, arribant als 166 caràcters.

Retirada

       (de la llista original)
 (de la primera esmena)

Simplificacions

Addicions

1 de març de 1990 
Tercera esmena. S'afegeixen a la llista 118 caràcters, amb un total de 284 caràcters.

Addicions

3 de desembre de 1997 
Quarta esmena. Només s'afegeix un caràcter, amb un total de 285 caràcters.

Addició

23 de febrer de 2004 
Cinquena esmena. Només s'afegeix un caràcter, amb un total de 286 caràcters.

Addició

7 de juny de 2004 
Sisena esmena. S'afegeix un altre caràcter i és la llista arriba als 287 caràcters.

Addició

12 de juliol de 2004 
Setena esmena. Tres caràcters són afegits a la llista, arribant als 290 caràcters.

Addicions

27 de setembre de 2004 
Aquest dia es va fer la vuitena i última esmena (de moment) de la llista. L'11 de juny de 2004 el consell consultiu del Ministeri de Justícia va anunciar un projecte d'afegir 578 caràcters a la llista de jinmeiyō kanji.

Alguns d'aquests, van ser demanats per la perseverança dels pares per a usar-los en els seus fills tals com:

 (Shizuku, "gota d'aigua")
 (Ichigo, "maduixa")
 (Haruka, "distant")
 (Akira, "espurna")
 (Kiba, "ullal")

Altres caràcters van ser proposats no per la seva potencialitat en els noms, sinó per què s'usen amb freqüència i són fàcils de llegir i escriure, inclosos alguns de polèmics com:

 (Kuso, "merda")
 (Noroi, "maledicció")
 (Shikabane, "cadàver")
 (Gan, "càncer")

Dels 578 proposats només es van acceptar 489 caràcters, entre ells els mencionats a dalt. El consell va decidir prendre's un període de consulta durant el qual rebrien suggeriments al web del Ministeri de Justícia fins al 9 de juliol de 2004 per incloure o excloure aquests caràcters.

El 23 de juliol de 2004, el consell consultiu es va reunir novament per prendre la decisió i donades les enèrgiques protestes rebudes del públic amb cert caràcter polèmic, es va decidir retirar 9 dels 489 caràcters en espera, entre ell els quatre mencionats anteriorment i els cinc següents:

 (Kashimashii, "violació", "seducción")
 (Midara, "obscè")
 (Urami, "ressentiment")
 (Shimogasa, "hemorroides")
 (Sobame, "concubina")

Els altres 480 caràcters proposats encara estaven en període de consulta per ser retirats. En aquest període es va afegir un caràcter més:

 (Kiku, Beure aigua amb les mans)

El 13 d'agost de 2004, el consell consultiu va decidir eliminar 79 caràcters polèmics entre els quals sobresortien: 

 (Betsu, "ridícul")
 (Umi, "pus")
 (Shu, "tumor")
 (Shō, "prostituta")
 (Uso, "mentira", "falsedat")
 (Shiri, "natja")

La setena esmena a la llista del juliol del 2004, on es va realitzar la inclusió de tres caràcters a la llista, va concloure amb la presentació final de 488 caràcters. El 27 de setembre del 2004, el Ministeri de Justícia, basant-se en la resolució de la Llei de Registre Familiar, es va acollir a la vuitena esmena del jinmeiyō kanji, acceptant la inclusió d'aquests caràcters. Addicionalment, es va afegir una llista de 205 caràcters que representaven les varietats tradicionals d'alguns caràcters simplificats del jōyō kanji i el jinmeiyō kanji que estaven declarats obsolets des de 1947 i del 1981 respectivament.

Aquesta esmena va ser l'edició més substancial a la llista de jinmeiyō kanji, completant la llista amb un total de 983 caràcters.

Addicions

Caràcters tradicionals tolerats 
Agafats del jinmeiyō kanji

Agafats del jōyō kanji

Codificació i estàndards 
La visualització dels caràcters del jinmeiyō kanji estan sota l'estàndard JIS X 0213:2004 (conjunt de kanjis estesos de 7 i 8 bits de doble byte codificat per l'intercanvi d'informació). Les versions anteriors a Unicode 3.1 no suporten tots els kanjis del estàndard (en especial alguns caràcters tradicionals que han sigut mostrat com a imatges) perquè aquests caràcters es troben al pla 2 d'Unicode (20000-2FFFF). En canvi els que són visualitzables en versions anteriors al 3.1 estan al Pla 0 d'Unicode (0000-FFFF). L'estàndard suporta altres codificacions com EUC-JIS-2004, ISO-2022-JP-2004 i Shift_JIS-2004.

Vegeu també 
 Jōyō kanji
 Kanji
 Kun'yomi
 Kyūjitai
 On'yomi

Notes

Bibliografia 
 Diccionari de traduccions

Enllaços externs 
 Llista Jinmeiyō kanji mostrada per esmenes 
 Llista dels caràcters tradicionals tolerats en el Jinmeiyō kanji 

Articles de qualitat de lingüística
Escriptura japonesa
Traduccions que són articles de qualitat
Kanji